Mencintaimu Mr. Photographer

Mencintaimu Mr.Photographer ialah sebuah siri drama televisyen melayu tahun 2017 arahan Eyra Rahman. Dibintangi oleh Syafiq Kyle, dan Hannah Delisha. Siri drama ini memulakan tayangan perdana di Slot MegaDrama, Astro Ria bermula 3 Julai 2017 menggantikan  Hero Seorang Cinderella.

Sinopsis 
Pertemuan yang berlaku tidak dirancang. Aira Qaisara atau Aira merupakan seorang gadis lincah dan manja yang bercita-cita untuk menjadi seorang peragawati seperti mamanya dan anak kepada seorang tokoh perniagaan, Tan Sri Megat Miqdad; terpisah dari mama dan abg tersayang kerana salah faham, yang membuatkan mamanya diceraikan oleh papanya ketika dia masih kanak-kanak. Aira yang tidak mengerti erti perpisahan tersebut telah menanam sifat benci dan marah kepada mamanya tanpa mengetahui sebab sebenar.

Nazmi Elyas atau Jemy, merupakan seorang jurugambar profesional yang terkenal dengan hasil kerja di dunia modelling. Seorang lelaki yang garang dan agak panas baran tetapi selalu cepat cair bila dengan Aira. Bekerja dengan bermacam jenis wanita yang moden dan cantik tetapi hanya Aira sahaja yang mampu membuatkan dia jatuh hati. Jemy, seorang anak yang tidak diakui status sebagai "Anak" oleh ibunya sendiri. Peristiwa hitam yang dilalui oleh ibunya semasa dulu telah menjadikan Jemy sebagai anak buangan. Kerana terlalu sayangkan Aira, Jemy sanggup bernikah dengan Aira di seberang, sebab mendapat tentangan hebat dari papa Aira yang mahukan Aira berkahwin dengan anak sahabat karibnya, Datuk Roslan. Dan, kerana peristiwa hitam ibu Jemy jugalah yang menjadi punca kepada perpisahan dua hati ini tanpa rela. Mampukah Jemy mempertahankan haknya? Apakah yang sebenarnya berlaku kepada ibu Jemy sehingga beliau tidak dapat menerima Jemy sebagai anaknya? Bagaimana pula dengan Aira? Mampukah dia menjalani hidup tanpa nakhodanya?

Pelakon 

 Syafiq Kyle sebagai Nazmi Elyas
 Hannah Delisha sebagai Aira Qaisara
 Amy Mastura sebagai Datin Laila
 Arash Mohamad sebagai Tan Sri Megat Miqdad
 Marissa Yasmin sebagai Marlia
 Ariz Lufias sebagai Nazrul Elyas
 Aishah Azman sebagai Mila
 Hairie Othman sebagai Dato' Roslan

Rujukan 

Drama adaptasi novel di Malaysia
Drama Melayu
Rancangan Astro Ria